UBERA ARANZETA (EH Bildu, 2013-10-10):
Mahaiburu anderea, legebiltzarkideok, egun on guztioi.
Aurreko ostiralean gure taldeak jarri zuen kopago berriaren eztabaida mahai gainean. Gaurkoan saiatuko naiz ez errepikatzen ostiralean eztabaida gai izan genituen ideiak. Baina gaurkoan ere argi esan nahi dugu orain arte behin eta berriro ekarri dugun aldarrikapena.
Berrordainketa bat bera ere ez, berrordainketa bat bera ere ez dela aplikatu behar. Ez botiken berrordainketa bezala ezagutzen duguna 16/2012 Dekretuaren bidez aplikatzen dena. Eta ez eta gaur eztabaida gai daukagun ospitaletako farmazietan helarazten diren sendagaiei ezarri nahi zaien kopagoa. Hemen oso ondo aipatu den bezala irailaren 10ean ebazpen baten bidez onartu zena.
Eta gaur ere esan nahi dugu murrizketa horiei, guzti horien, aurre guzti horiei aurre egiteko prest gaudela. Prest gaudela neurri desberdinak bideratzeko elkarlanari bidea irekitzeko eta bide hori abian jartzeko.
Baita ere beharrezkoa bada Aldunditik Orbegozo jauna, esku bat botatzeko osasun sistema publikoaren unibertsaltasuna eta ekidadea defendatzeko. Pertsona guztiei eskubidez dagokien osasun babes eskubidea eta arreta eskubidea defendatzeko.
Finean, ongizate estatu soziala eraikuntzan sakontzeko eta dagoeneko eginda daukagun bide apurra ez desegiteko. Baina noski, Aldundiak esku bat bota arren, erabakia Jaurlaritzarena da eta zentzu horretan guk Aldunditik gutxi egin genezake. Baina prest egon gaitezke eta prest egon bagaude bide hori elkarrekin jorratzeko.
Ez dakit gaur Darpón jauna ez dago hemen, zuek prest zaudete Orbegozo jauna? Zeren gero hemen beste gauza bat gertatzen da, Gipuzkoan prest egon gaitezke baina nik dakidanez guk aldundi guztietan lurralde guztietan ez dugu gobernatzen, Bizkaian zuek zaudete, Araban Alderdi Popularra dago eta hor guztion artean adostu beharko genuke estrategia bateratu bat, nola aurre egin berrordainketa guztiei, murrizketa guztiei.
Zeren bestela zer egingo dugu? Gipuzkoan berrordainketa ez aplikatu baldin eta Aldundiak zuek behin eta berriro mahai gainean jarri dituzuen datu horiek ez baldin badizkio Madrileri ematen? Hori horrela izango balitz bere kasuan. Hor daukazue enplazamendua eta gure eskua luzatuta.
Baina hemen garbi dagoena da egunero hartzen ditugun erabakiekin, toki desberdinetan egunero hartzen ditugun erabaki txikiekin, ba egunero euskal estatua eraiki edota deseraiki egiten dugula. Hartzen dugun erabaki txiki bakoitzak eragin zuzena eta handia duela gure eskubideetan, hau da, herritarren eskubideetan, gure herriaren erabakitze gaitasunean, gure eskumenetan eta azken finean gizarte eredu bat, estatu eredu bat, nazio eredu bat, norantza batean edo beste batean eraikitzerako norantzan.
Eta askotan, era inkontziente batean baldin bada ere, erabakiak hartzen ditugu norabide batean edo bestean eta garbi dagoena da gaurkoan ere hartzen dugun erabakiarekin, norabide batean edo bestean jartzen garela. Aurrekoan ere hori mahai gainean jarri nuen.
Eta guk, ildo horretan argi daukagu berrordainketa edota kopagoaren gaia ez dela murrizketa bat soilik, bai? Ez dela murrizketa ekonomiko soil-soil bat.
Argi daukagu fondo ideologiko sakoneko erreforma baten barruan sartzen dela, tantaz-tanta Madriletik planteatu dena baina sistema publikoaren izaeran eragiten duena zuzen-zuzenean.
Eta horren adibide da guztiok argi daukagula azken kopago honek ekonomikoki bideragarritasun ekonomikoari dagokionean, horretan ere ez duela inolako justifikaziorik. Nonbaiten, justifikazioren bat bilatzekotan. Eta beraz, garbi ikusten da zein den Rajoyren eredua. Pertsona bakoitzak duen maila ekonomikoaren arabera ba osasun babes maila bat edukitzea. Baina hori bai, babes maila pribatua.
Azkenean, poliki-poliki, babes publikoa, sistema publikoa desmantelatzeko eta deseginez joateko. Urteetako herritarren eta langileen borrokarekin lortutako eskubideekin amaituz krisiaren aitzakiapean. Eta ondorioz, azkenean guztion osasunarekin amaituz eta hemen sakonean, hori ari gara eztabaidatzen eta hori da mahai gainean daukaguna.
Tira, ikusi dugu Urkullu eta Darponen gobernua oso tinko, oso irmo agertu dira azken kopago honen aurka eta hala izango delakoan gaude, eta gainera ere prest gaude konfidantza boto bat emateko, prest egon gaitezke. Baina botiken berrordainketari dagokionean, hau da, lehenengo berrordainketari dagokionean, ba ez dugu irmotasun eta tinkotasun hori ikusi.
Akaso aurrezten diren sosak kopuru esanguratsua delako eta Urkulluren Gobernuak irizpide ekonomikoak lehenesten dituelako pertsonen aurretik? Eta Rajoyren eredua konpartitzen duelako? Eta irizpide ekonomikoak pertsonen eskubideen aurretik jartzen dituelako? Horregatik da? Hori da gure galdera.
Ze badirudi baietz. Bestela ez da ulertzen zergatik horrelako irmotasuna azken kopago honen aurrean eta besteari vía libre. Eta ulertzen dugu eta kontziente gara azken kopago honek zer suposatzen duen, lehen zuk oso ondo azaldu duzun bezala.
Baina guk ez dugu nahi osasun sistema publikoa, unibertsala, ekitatiboa eta kalitatezkoa eslogan hutsa izatea, edukiz bete nahi dugu, edukiz eta eguneroko erabakiekin jantzi nahi dugu eta erabaki horiek azkenean langileekin, herritarrekin, beraien guztion parte-hartzearekin hartu nahi ditugu eta sistema horrela eraiki nahi dugu.
Eta gaurkoan ikustarazteko gure borondatea zein zentsutan doan, ikusteko ba herritarrekin, osasun sistema publikoarekin dugun konpromisoa eta elkarlanerako borondatea zein den, adierazi nahi dizuegu prest gaudela adostasunean sartzeko, prest egon gaitezke, baldin eta berrordainketa guztiei atea ixteko, erakunde guztiak elkartu eta estrategia bateratu bat planteatzeko borondatea baldin badago. Gu prest gaude.
Nahi baduzue errezeso bat egiten dugu, elkartzen gara eta prest egon gaitezke. Baina hemen ez duena balio da interesatzen zaigunean bai eta ez zaigunean interesatzen ez edota partxeoa jarri.
Hemen ez dagoelako kontuan diru batzuk aurreztea, baizik eta hemen jokoan dagoena da sistema publikoaren babesa, osasun sistema bera, bere osotasunean babestea dago jokoan. Eta hor herritar guztiei dagozkigun eskubideak.
Eta gu horretarako, behin eta berriro esan dizuegun bezala, prest gaude. Eta ez baldin bazaudete prest horretarako, garbi daukagu lanean jarraituko dugula ea lortzen zaituztegun konbentzitzea, behin eta berriro proposamenak ekarriz, eta ea lortzen dugun momentu batean, hor, bide gurutze batetan, adostasunen bat lortzea eta estrategi bateratu bat egitea, herri bezala, azkenean aurre egiteko.
Zeren, lehenengo zen,¡ botiken berrordainketa. Orain, kopago hori. Gero zer izango da? Eta ezin gara aritu zozketan arituko bagina bezala, ez? Dona dona katona. Orain honi bai, orain honi ez. Ez! Hemen, erantzukizunez jokatu beharko genuke.
Eta momentuz horrela utziko genuke, eta bigarren txandan jarraituko ditugu gure argudioak mahai gainean jartzen.
Eskerrik asko.